**צליל דנין** (נולדה ב-17 ביולי 1988) היא זמרת יוצרת, מלחינה, פזמונאית ומפיקה מוזיקלית ישראלית.

ביוגרפיה
--------

דנין נולדה ביקנעם עילית. היא נכדתו של יחיא פנחס דנין, רב היישוב אליקים וממקימיו. למדה במגמת תקשורת, תיאטרון ומוזיקה בבית ספר תיכון אורט ע"ש יגאל אלון בעיר. במהלך לימודיה בתיכון, הקימה את להקת הרוק "החצר האחורית", איתם הופיעה במועדון הבארבי.

דנין ניהלה את קהילת האמנים "יפו קריאיטיב" עם היזם והבמאי אמנון רון, שהיה שותף ליצירות המוקדמות שלה.

בשנת 2012 השתתפה באלבום "השלישי" של מטרופולין, בו שרה את השיר "אתה גומר אותי", שהושמע בתחנות רדיו רבות, ואת השיר "לשחק עם הראש", שאותו כתבה והלחינה יחד עם עופר מאירי, היוצר והמפיק של הלהקה. דנין השתתפה בסיבוב הופעות לרגל ליציאת האלבום.

בשנת 2015 החלה לעבוד על המיני-אלבום, "Tzlil 3.1". הסינגל הראשון, "City Friends", שהופק על ידי יקיר בן טוב, הקרטל וטונה, פורסם באותה שנה. בשנת 2016 פרסמה את הסינגל "Oh My Love", שהיה ללהיטה הראשון, הושמע בתחנות הרדיו רבות ונכנס לפלייליסט של גלגלצ.

בשנת 2016 יצא הסינגל "ספרי תמה". השיר הופיע באלבום המחווה לשושנה דמארי "לשיר איתה" לציון עשור לפטירתה. סינגל נוסף, "יום אזכרה", נכתב על ידי הרב שלום שבזי. סבה, הרב יחיא פנחס דנין, הכיר לה שירים מתוך הדיואן. את מילותיו ערכה והלחינה דנין מחדש.

בשנת 2017 יצא הסינגל "בסיבוב", שאותו שרה עם טונה. השיר הופיע באלבומו טונהפארק. באותה שנה הוציאה את הסינגל "לא עובר לי", שהיה הראשון מתוך אלבום הבכורה "רעבה ועצבנית". באותה שנה הופיעה במצעד הגאווה בתל אביב עם רמיקס לשיר "Oh My Love". בהמשך השנה שיתפה פעולה עם הדי. ג'יי ינון יהל ומור אברהמי בסינגל בינלאומי "Naya", שהוציאו יחדיו וזכה להשמעות בתחנות ובמועדונים ברחבי העולם.

בשנת 2017 הופיעה בטקס פרסי אקו"ם וביצעה גרסת כיסוי לשירה של אסתר עופרים, "שדמתי", שכתב יצחק שנהר.

בשנת 2019 יצא הסינגל "אנא אנחנו" עם להקת הדג נחש שנכלל באלבומם "העשירי". באותה שנה יצא הסינגל "על הנייר", שיתוף פעולה עם הראפר שקל וטונה. השיר נכלל באלבומו של "שקל", "ילד פרפר".

בשנת 2019 יצא הסינגל השני, "כל מה שקורה", מתוך אלבום הבכורה, שיתוף פעולה עם הראפר והמפיק עטר מיינר. את הווידאו קליפ לשיר ביים הראפר טונה. סינגל שלישי מהאלבום "שיקרת לי" יצא אף הוא באותה שנה ואותו הפיק אריאל טוכמן. השיר הושמע בתחנות רדיו רבות ונכנס לפלייליסט של גלגלצ.

בשנת 2020 פורסם "העיר הזאת", הסינגל הרביעי מתוך אלבום הבכורה שלה, אותו שרה יחד עם הזמר והשחקן רן דנקר.

דנין כתבה והלחינה את השיר "הקנאה" אותו ביצעה הזמרת נופר סלמאן. השיר נכלל באחד מפרקי סדרת הטלוויזיה הישראלית "היורשת".

אלבום הבכורה של דנין, ששמו "רעבה ועצבנית", יצא לאור בסוף שנת 2021.

חיים אישיים
-----------

דנין מתגוררת ביפו.

אלבומים
-------

* 2015 - **"Tzlil 3.1"**
* 2021 - **רעבה ועצבנית**

קישורים חיצוניים
----------------

ויקישיתוף מדיה וקבצים בנושא **צליל דנין** בוויקישיתוף
* צליל דנין, ברשת החברתית פייסבוק
* צליל דנין, ברשת החברתית אינסטגרם
* צליל דנין, סרטונים בערוץ היוטיוב
* צליל דנין, באתר ספוטיפיי
* צליל דנין, באתר סאונדקלאוד (באנגלית)
* צליל דנין, דף שער בספרייה הלאומית
* יאיר בריל, און סטייג': צליל דנין מחיה את שלום שבזי, באתר הארץ, 03 בינואר 2017
* מיקי נירון, ‏צליל אחר, באתר ‏מאקו‏, 29 באוקטובר 2021
* אלעד בילו, אהבה בת 28, באתר כלכליסט, 6 בספטמבר 2016

הערות שוליים
------------

1. ↑  בתאל קולמן, אני שרה הכל, ערימה של פיוזן כמו ריהאנה, באתר nrg‏, 13 באוקטובר 2017
2. ↑  אתר למנויים בלבד איתי שטרן, "יפו קריאייטיב" - הסלון היפואי שנהפך לחממה של אמנים, באתר הארץ, 29 ביוני 2015
3. ↑  אסף נבו, ‏מטרופולין חוזרים: "אתה גומר אותי", באתר ‏מאקו‏, 12 ביוני 2012
4. ↑  בן שלו, כשצונמי הקלידים של עופר מאירי מכה שנית, באתר הארץ, 20 בדצמבר 2012
5. ↑  צפו בקליפ של צליל דנין לשיר "Oh My Love", באתר וואלה!‏, 28 באפריל 2016
6. ↑   צליל דנין, סרטון באתר יוטיוב (אורך: 2:46)
7. ↑  יאיר בריל, און סטייג': צליל דנין מחיה את שלום שבזי, באתר הארץ, 03 בינואר 2017
8. ↑  אתר למנויים בלבד בן שלו, החדש של טונה הוא האלבום הישראלי הכי מעניין ורלוונטי שיצא בזמן האחרון, באתר הארץ, 18 בדצמבר 2019
9. ↑  מיקי נירון, ‏צליל אחר, באתר ‏מאקו‏, 29 באוקטובר 2021
10. ↑  מיקי נירון, ‏יוסי, נינט, אמיליה ועוד 8 שירים שאולי פספסתם וחבל, באתר ‏מאקו‏, 25 באוקטובר 2021
11. ↑   צליל דנין, סרטון באתר יוטיוב (אורך: 4:27)
12. ↑  מאיה נחום שחל, הדג נשך: חברי הדג נחש לא מוותרים על שירה פוליטית, באתר כלכליסט, 6 בפברואר 2019
13. ↑  הנסיך הפרסי שקל חגג השקת אלבום חדש הבלוג של יובל אראל: מגזין מוזיקה ותרבות, אוג' 2019
14. ↑   צליל דנין, סרטון באתר יוטיוב (אורך: 2:59)
15. ↑  השיר שלו: אלו השירים העבריים שבחר עבורכם רן דנקר, באתר מעריב אונליין, 11 בספטמבר 2020
16. ↑  מיקי נירון, ‏הנה 8 שירים בעברית שיצאו לאחרונה ופשוט אסור לכם לפספס, באתר ‏מאקו‏, 17 ביוני 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007415944405171
* VIAF: 35154921231263590107
* WorldCat (עם VIAF): 35154921231263590107

 |